als_Latn dik_Latn sag_Latn
Toni Kros duket se do të vijojë të qëndrojë gjatë në Mynih pavarësisht zërave të shumtë për largimin e tij nga Bajerni. Lajmin e ka bërë të ditur vetë bosi i Bajernit, Karl Hainc Rumanige, që ka shtuar se shumë shpejt Kros do të firmosë kontratën e tij të re me kampionët e Europës. Mesfushori i kombëtares gjermane është nga të paktët lojtarë të Bajernit, që nuk ka rinovuar kontratën e tij me bavarezët. Shkak janë bërë ndasitë mes palëve në lidhje me trajtimin financiar të mesfushorit. Sakaq gjatë kësaj kohe është folur gjerë e gjatë për një transferim në verë të Toni Krosit drejt Anglisë ku skuadra më e lakuar ka qenë pikërisht Mançester Junajtidi. Por Rumenige ka përjashtuar largimin e tij, duke deklaruar se Kros do të qëndrojë në Mynih. “Të jeni të sigurtë, Toni Kros do të luajë edhe në sezonin e ardhshëm me Bajernin e Mynihut. Ai është një lojtar i rëndësishëm për ne dhe do të vijojë të jetë pjesë e Bajernit”, ka thënë Rumenige.
Rumenige mbyll çdo “shteg”: Kros nuk ikën nga Bajerni0
Share.
als_Latn als_Latn eng_Latn